**INFORMÁCIE A POKYNY PRE ÚČASTNÍKOV ŠKOLY V PRÍRODE**

**Názov** : Škola v prírode

**Miesto pobytu** : Penzión pod Sitnom, Počúvadlianske jazero, Štiavnické vrchy

**Termín** : 01. 05. 2017 – 06. 05. 2017

**Organizátor** : ZŠ Pohraničná v Komárne

**Charakteristika** : Penzión sa nachádza pri Počúvadlianskom jazere. Jazero je umelého pôvodu, tzv. tajch, ktoré sa nachádza pri obci Počúvadlo. Leží v prostredí pohoria Štiavnické vrchy s najvyšším vrchom Sitno. V pohorí Štiavnické vrchy nájdeme množstvo prírodných rezervácií, niekoľko stoviek starých chránených stromov, prírodných pamiatok a chránených území. V blízkosti sa nachádza starobylé banícke mesto Banská Štiavnica s množstvom historických a kultúrnych pamiatok.

**Cieľ ŠvP** : Poznávanie našej vlasti, rozvíjanie národného povedomia, orientácia v lese, spoznávanie spoločenstiev lesa, ochrana prírody – ekologická a environmentálna výchova, upevňovanie fyzickej zdatnosti – športové hry, súťaže, turistika, upevňovanie manuálnej zručnosti – tvorivé dielne.

**Finančná úhrada** : 120 € ( ubytovanie – 3,4 posteľové izby s vlastným soc. zariadením, strava - 5x denne , celodenný pitný režim, doprava, výlety do okolia, vstupenky ).

**Pedagogický dozor** : K. Vajkai ( vedúca ŠvP ), K. Sýkorová , A. Kolláriková, P. Šárkadyová, D.Zsibritová, A. Vidová ( zdravotník ) K. Bugáňová, A. Hradilová, L. Halagačková, J. Bendlová ( zdravotník )

**Odchod** : **01.05. 2017 o 8.00 hod. na parkovisku za Billou**

**Príchod** : **06.05. 2017 cca 12.30 hod. na parkovisku za Billou**

**Aktivity** : výlety a prechádzky do okolia, náučno – turistický chodník Paradajs, arborétum Kysihýbel, športové aktivity v areáli, súťaže, tvorivé dielne, kultúrno – zábavný program v spoločenskej miestnosti, návšteva Banského múzea v Štiavnických baniach, tvorivé dielne – Terra Permonia ( ryžovanie zlata, pletenie náramkov a iné zručnosti, predstavenie sokoliarov ), prehliadka kultúrnych a historických pamiatok v Banskej Štiavnici, návšteva múzea vo Svätom Antole

**Zoznam osobných vecí, ktorými odporúčame vybaviť dieťa**

Športové oblečenie, teplý pulóver, tenká vetrovka, tričká s krátkym a dlhým rukávom, dlhé a krátke nohavice, športová a vychádzková obuv, gumené čižmy, domáca obuv ( papuče ), pršiplášť, pyžamo, ponožky a spodná bielizeň na každý deň, čiapka, šiltovka ( šatka), plavky, peňaženka, fľaša z umelej hmoty na nápoj, baterka, sprej proti kliešťom, Kinedryl, potreby osobnej hygieny, malý zošit, písacie potreby a farbičky, **vreckové ( 10 – 15 € ) v obálke – odovzdať triednym učiteľkám pred odchodom pri autobuse.**

**Povinné** : **preukaz poistenca, písomné vyhlásenie o zdravotnej spôsobilosti, informácie o dieťati – užívanie liekov, alergie a pod.**

**Na cestu: desiata, pitie -** nie je potrebné veľké množstvo, nakoľko **začíname obedom !**

**Neodporúča sa** : brať so sebou hodnotné predmety – šperky, prehrávače, fotoaparáty, mobilné telefóny, väčšiu finančnú hotovosť, väčšie množstvo sladkostí, čipsov a pod.

Za prípadnú stratu alebo poškodenie škola nezodpovedá.

V prípade možností a ochoty prosíme rodičov o materiálne, prípadne finančné sponzorovanie ŠvP ( odmeny pri rôznych súťažiach, ovocie...). Ďakujeme.

Informácie o denných aktivitách budú priebežne zverejňované na našej webovej stránke ( [www.zspohranicna.sk](http://www.zspohranicna.sk) ).

Počas pobytu je možné telefonovať triednym učiteľkám ( najlepšie v čase medzi 13.30 - 14.30 hod., počas popoludňajšieho odpočinku).